text: 
  Vi tror nemlig, at mange danskere er villige til at betale mere for 
  tryghed med hensyn til garanti-og serviceforpligtelser, " siger Jens 
  Holger Helbo Hansen.
  
  Videre siger han, at danskernes større indkøb af langvarige 
  forbrugsgoder til fulde ventes kompenseret af et fald i salget af vin 
  og øl syd for grænsen som konsekvens af de nylige danske 
  afgiftsnedsættelser. " En discountøl kostede i Danmark før 
  afgiftsforhøjelsen 3,25 kr. og 1,25 i Tyskland. Efter 
  afgiftsnedsættelsen til oktober er prisen typisk 2,25 i Danmark og 
  1,25 i Tyskland. Den mindre prisforskel som gælder både øl og vin 
  vil mindske danskernes interesse for at købe disse varer syd for 
  grænsen, uanset det kan ske i store mængder, " siger Jens Holger 
  Helbo Hansen. Han føjer til, at prisforskellen på spiritus og 
  cigaretter også vil mindskes de kommende år, fordi prisen i Danmark 
  fastholdes uanset inflationen.
  
  
  Discountøl til 1,04 kr..
  
  De nye regler betyder bl.a., at danskerne lovligt efter nytår kan 
  indføre mindst 110 liter øl, 90 liter vin og 20 liter hedvin.
  
  
  
  